เพิ่มด่านคัดกรองและติดตามโรคฝีดาษลิง? เข้มการตรวจคัดกรองผู้มาจากประเทศเสี่ยง
นายสาธิต? ?ปิตุเตชะ? รัฐมนตรีช่วยว่าการกระทรวงสาธารณ?สุข กล่าวถึงการแพร่ระบาดของโรคฝีดาษลิง?ว่า? ขอให้ประชาชนติดตามสถานการณ์ ข้อมูลจากกระทรวงสาธารณสุขอย่างใกล้ชิด แต่ไม่ต้องตื่นตระหนก? ซึ่งขณะนี้กระทรวงสาธารณสุขได้ตั้งศูนย์ปฏิบัติการภาวะฉุกเฉินทางสาธารณสุข กรณีโรคฝีดาษลิง เพื่อเฝ้าระวัง คัดกรองผู้เดินทางจากประเทศที่มีการระบาดหรือมีความเสี่ยง 17 ประเทศ ติดตามสถานการณ์ทั้งในและต่างประเทศและกำหนดแผนรับมือ โดยปกติแล้วในแต่ละสนามบินจะมีกรมควบคุมโรคเป็นด่านคัดกรองและควบคุมโรคอยู่แล้ว แต่ก็จะปฏิบัติงานให้เข้มมากขึ้น โดยมีการเพิ่มกรณีฝีดาษลิงมาโดยเฉพาะและต้องเข้มในจังหวัดที่ต้องจับตาเป็นพิเศษขณะเดียวกัน จะต้องมีการทำความเข้าใจกับคลินิกโรคผิวหนังและคลินิกกามโรคเกี่ยวกับสถานการณ์และข้อมูลของโรคฝีดาษลิง เบื้องต้นจะแจ้งเตือนไปยังสาธารณสุขจังหวัดทั่วประเทศ ให้ติดตามไปยังคลินิกต่างๆ ว่ามีโรคฝีดาษลิง ตามนิยามเข้ามาแล้วหรือไม่ และทั่วโลกอาจจะต้องมีการปรับนิยามให้เข้ากับโรคติดต่อร้ายแรง หรือไม่ด้วย เพราะขณะนี้ยังไม่ได้มีการปรับนิยาม เพียงแต่ให้ติดตามการระบาดอย่างใกล้ชิด เพื่อเป็นข้อมูลในการเฝ้าระวังกันต่อไป ขณะที่ข้อมูลที่เกี่ยวข้องกับโรคฝีดาษคือ คนที่เกิดหลังจากปี 2523 ไม่ได้มีการปลูกฝีประเภทนี้ ซึ่งการปลูกฝีเป็นการป้องกันอาการรุนแรงได้ร้อยละ 80 แต่ไม่ได้ป้องกันการติดเชื้อแต่อย่างใดนายสาธิต? ยังขอให้ประชาชนเฝ้าระวังสังเกตอาการตนเอง โดยโรคนี้จะมีอาการไข้ ปวดเมื่อยกล้ามเนื้อ มีตุ่มฝีขึ้น ภายใน 1 สัปดาห์ ซึ่งสามารถแยกอาการดังกล่าวออกจากโรคอื่นได้ และจะต้องคอยฟังคำเตือนเป็นระดับจากกรมควบคุมโรคด้วย ซึ่งขณะนี้ประเทศไทยไม่น่าจะมีเกิดขึ้น หากมีก็ไม่มีอาการและโรคดังกล่าวไม่ได้อยู่ในประเทศไทยมานานแล้ว เพียงแต่เริ่มมีการแพร่จากในต่างประเทศแล้วจึงต้องติดตามข้อมูลว่าเข้ามายังประเทศไทยแล้วหรือยังส่วนจำเป็นต้องรื้อฟื้นแนวทางการปลูกฝีหรือไม่ นายสาธิต ระบุว่า ขณะนี้ต้องติดตามแผนงานว่าในการระบาดของแต่ละประเทศว่าเป็นอย่างไร และบริษัทในประเทศมีหลายบริษัทที่ผลิตวัคซีนแต่ต้องไปดูว่าจะสามารถคุ้มค่าในการลงทุนปลูกฝีหรือไม่ พร้อมกับระบุว่าการแพร่ระบาดไม่ได้ง่ายเหมือนโควิด -19 แม้ว่าจะใกล้เคียงกัน แต่ต้องเป็นการสัมผัสใกล้ชิดจริงๆ ถึงจะติดเชื้อได้ เพราะฉะนั้นจะต้องติดตามสถานการณ์ต่อไป